[{"text_idx": "#000001", "text": "Udal Gobernuak proposatutako 2023rako aurrekontuek ez dute EAJ-PNVren babesik izan gaur Zumaiako Udalean egindako ezohiko osoko bilkuran, azken Ogasun Batzordean aurreratu bezala."}, {"text_idx": "#000004", "text": "EAJk, aurrekontu hauetan aurreikusitako inbertsioen erdia, gutxi gorabehera, 2022. urtean gauzatu behar ziren proiektuei dagokiela adierazi du. Besteak beste, geltokiaren auzoa berrurbanizatzea, Juan Belmonteko ur-hornidura, San Jose auzoko etxeetan igogailuak jartzeko obrak edo bide-argiteria berritzea. 2022an EH Bildurekin adostutako beste proiektu batzuk ere bertan behera geratu ziren. EAJ PNVk, gainera, zenbait proiekturen alde bakarreko garapena salatu du, hala nola Marianton parkearen estalkiarena, eta 2022ko aurrekontuan sartutako proiektuen gauzatze-maila % 25era nekez iritsiko dela aurreikusi du."}, {"text_idx": "#000006", "text": "2. \u201cHerritarren beharretatik urrun daude\u201d."}, {"text_idx": "#000009", "text": "Esate baterako, kirol-instalazioak berritzea. EAJko, Ogasun zinegotzia den, Iker Mardarasezntzat \u201culergaitza\u201d da aurten kiroldegiko pista berritzea komeni dela pentsatzea eta iaz EAJren proposamena alde batera uztea. \u201cAgintaldi hasieran adierazitako lankidetzari eskua non geratzen zaion jakin nahi genuke. Kiroldegia eraberritzeko aurreproiektuak jasotzen dituen aldaketak beste udal talde batzuk kontuan hartu gabe planteatu dira, eta Eskura udal aldizkaritik soilik jaso ahal izan dugu informazioa, eta ez Udal Gobernutik."}, {"text_idx": "#000010", "text": "Zumaiako EAJ-PNV pozik agertu da Erkibe eraikina eta ingurua garatzeko inbertsioa handitzeko proposamena aurrekontuetan sartu delako. Aitzitik, Azpeitiko \u201cElikagunea\u201dren antzeko proiektu bat abian jartzeko Udal Gobernuaren asmoa neurrigabea iruditzen zaio, eta deitoratu egiten du beste behin ere planak komunikabideetan ezagutzera eman izana, aldez aurretik dagozkien batzordeetan eztabaidatu eta partekatu gabe."}]